Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τον καθορισμό των διορθωτικών συντελεστών που εφαρμόζονται από την 1η Ιανουαρίου 2004 στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

I. Με τον κανονισμό (Ευρατόμ, ΕΚΑΧ, ΕΟΚ) αριθ. 3019/87 της 5ης Οκτωβρίου 1987, ο κανονισμός υπηρεσιακής κατάστασης τροποποιήθηκε με την προσθήκη ενός παραρτήματος Χ, όπου περιλαμβάνονται οι ιδιαίτερες ρυθμίσεις και οι παρεκκλίσεις που εφαρμόζονται για τους υπαλλήλους των Ευρωπαϊκών Κοινοτήτων που υπηρετούν σε τρίτες χώρες.

Ειδικότερα, έχει θεσπισθεί ειδικό σύστημα αποδοχών, και τα άρθρα 11, 12 και 13 του νέου παραρτήματος αφορούν τις αποδοχές των υπαλλήλων που υπηρετούν στις εν λόγω χώρες. Σύμφωνα με αυτό το καθεστώς, οι αποδοχές καταβάλλονται σε ευρώ στο Βέλγιο, μπορούν όμως να καταβληθούν επίσης - εν όλω ή εν μέρει - στο νόμισμα της χώρας υπηρεσίας. Στην περίπτωση αυτή, εφαρμόζεται διορθωτικός συντελεστής επί του τμήματος των αποδοχών που καταβάλλεται στο τοπικό νόμισμα.

Σύμφωνα με το άρθρο 13 του εν λόγω παραρτήματος, το Συμβούλιο καλείται να καθορίζει, κάθε έξι μήνες, τους διορθωτικούς συντελεστές που εφαρμόζονται στις τρίτες χώρες.

Η παρούσα πρόταση αφορά τον καθορισμό των διορθωτικών συντελεστών που εφαρμόζονται από 1ης Ιανουαρίου 2004 στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες.

Οι δημοσιονομικές επιπτώσεις είναι αμελητέες σε σχέση με το ύψος του συνολικού προϋπολογισμού λειτουργίας των αντιπροσωπιών.

II. Με τον κανονισμό (ΕΚΑΧ, ΕΟΚ, Ευρατόμ) αριθ. 2175/88 της 18ης Ιουλίου 1988, το Συμβούλιο καθόρισε τους πρώτους διορθωτικούς συντελεστές που εφαρμόζονται από τις 10 Οκτωβρίου 1987. Οι διορθωτικοί αυτοί συντελεστές καθορίζονται έκτοτε κάθε έξι μήνες από το Συμβούλιο, και τελευταία καθορίστηκαν με τον κανονισμό αριθ. 64/2004, της 9ης Ιανουαρίου 2004, ο οποίος άρχισε να ισχύει την 1η Ιουλίου 2003.

Το καθεστώς αποδοχών εκτός Κοινότητας βασίζεται στην αρχή της ίσης αγοραστικής δύναμης μεταξύ των αποδοχών που καταβάλλονται σε τοπικό νόμισμα στους υπαλλήλους που υπηρετούν σε τρίτες χώρες και των αποδοχών που καταβάλλονται στις Βρυξέλλες.

Η εφαρμογή της αρχής αυτής βασίζεται στις οικονομικές ισοτιμίες που υπολογίζει η Eurostat. Ο διορθωτικός συντελεστής είναι ο συντελεστής που προκύπτει από τη διαίρεση της αξίας της οικονομικής ισοτιμίας δια της συναλλαγματικής ισοτιμίας. Το κύριο έργο για τον καθορισμό των διορθωτικών συντελεστών συνίσταται επομένως στον υπολογισμό των οικονομικών ισοτιμιών μεταξύ των διαφόρων τόπων υπηρεσίας και των Βρυξελλών.

Οι συναλλαγματικές ισοτιμίες που χρησιμοποιήθηκαν για λογιστικούς σκοπούς είναι αυτές του Δεκεμβρίου 2003.

Στον πίνακα A απεικονίζονται, για κάθε τόπο υπηρεσίας και για τον μήνα Ιανουάριο του 2004, οι νέες οικονομικές ισοτιμίες, οι αντίστοιχες συναλλαγματικές ισοτιμίες και οι διορθωτικοί συντελεστές που προκύπτουν.

Στον πίνακα B σημειώνεται, για κάθε τόπο υπηρεσίας, η εξέλιξη σε ποσοστό των αριθμών που περιλαμβάνονται στον πίνακα A σε σχέση με το προηγούμενο εξάμηνο.

ΠΑΡΑΡΤΗΜΑ

ΠΙΝΑΚΑΣ Α

>ΘΕΣΗ ΠIΝΑΚΑ>

ΠΑΡΑΡΤΗΜΑ

ΠΙΝΑΚΑΣ B

>ΘΕΣΗ ΠIΝΑΚΑ>

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τον καθορισμό των διορθωτικών συντελεστών που εφαρμόζονται από την 1η Ιανουαρίου 2004 στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίσθηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 [1] και τροποποιήθηκαν τελευταία με τον κανονισμό (ΕΚ, ΕΚΑΧ, Ευρατόμ) αριθ. 2182/2003 [2], και ιδίως το άρθρο 13 πρώτο εδάφιο του παραρτήματος X,

[1] ΕΕ L 56 της 4.3.1968, σ. 1.

[2] ΕΕ L 327 της 16.12.2003, σ. 3.

την πρόταση της Επιτροπής,

Εκτιμώντας τα ακόλουθα:

(1) Πρέπει να ληφθεί υπόψη η εξέλιξη του κόστους διαβίωσης στις χώρες εκτός Κοινότητας και να καθοριστούν, κατά συνέπεια, με ισχύ από την 1η Ιανουαρίου 2004, οι διορθωτικοί συντελεστές που εφαρμόζονται στις αποδοχές που καταβάλλονται, στο νόμισμα της χώρας υπηρεσίας, στους υπαλλήλους που υπηρετούν σε τρίτες χώρες.

(2) Οι διορθωτικοί συντελεστές σε σχέση με τους οποίους πραγματοποιήθηκαν πληρωμές με βάση τον κανονισμό (ΕΚ, Ευρατόμ) αριθ. 64/2004 [3] θα μπορούσαν να συνεπάγονται θετικές ή αρνητικές αναπροσαρμογές των αποδοχών με αναδρομική ισχύ.

[3] ΕΕ L 10 της 16.1.2004, σ. 1.

(3) Είναι σκόπιμο να προβλεφθεί η καταβολή αναδρομικών αυξήσεων σε περίπτωση αύξησης των αποδοχών που οφείλεται στους νέους διορθωτικούς συντελεστές.

(4) Είναι σκόπιμο να προβλεφθεί επιστροφή των καθ' υπέρβαση εισπραχθέντων σε περίπτωση μείωσης των αποδοχών, που οφείλεται στους νέους διορθωτικούς συντελεστές, για την περίοδο που περιλαμβάνεται μεταξύ της 1ης Ιανουαρίου 2004 και της ημερομηνίας έναρξης ισχύος του παρόντος κανονισμού.

(5) Είναι σκόπιμο να προβλεφθεί ότι ενδεχόμενη επιστροφή μπορεί να αφορά μόνο περίοδο έξι μηνών το πολύ πριν από την απόφαση για τον καθορισμό των διορθωτικών συντελεστών και ότι οι επιπτώσεις της μπορούν να κατανεμηθούν χρονικά σε περίοδο δώδεκα μηνών το πολύ από την ημερομηνία έναρξης ισχύος της εν λόγω απόφασης, για να υπάρξει αναλογία σε σχέση με τους διορθωτικούς συντελεστές που εφαρμόζονται στο εσωτερικό της Κοινότητας στις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με ισχύ από την 1η Ιανουαρίου 2004, καθορίζονται στο παράρτημα, οι διορθωτικοί συντελεστές που εφαρμόζονται στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες, οι οποίες καταβάλλονται στο νόμισμα της χώρας υπηρεσίας.

Οι συναλλαγματικές ισοτιμίες που χρησιμοποιούνται για τον υπολογισμό των εν λόγω αποδοχών, είναι οι ισοτιμίες που χρησιμοποιούνται για την εκτέλεση του γενικού προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας που αναφέρεται στο πρώτο εδάφιο.

Άρθρο 2

1. Τα θεσμικά όργανα προβαίνουν σε αναδρομικές πληρωμές σε περίπτωση αύξησης των αποδοχών λόγω της εφαρμογής των διορθωτικών συντελεστών που καθορίζονται στο παράρτημα.

2. Τα θεσμικά όργανα προβαίνουν σε αρνητικές αναδρομικές αναπροσαρμογές των αποδοχών σε περίπτωση μείωσης των αποδοχών, οφειλόμενης στους διορθωτικούς συντελεστές που καθορίζονται στο παράρτημα, για την περίοδο που περιλαμβάνεται μεταξύ της 1ης Ιανουαρίου 2004 και της ημερομηνίας έναρξης ισχύος του παρόντος κανονισμού.

Οι αναδρομικές αναπροσαρμογές που συνεπάγονται επιστροφή των καθ'υπέρβαση εισπραχθέντων μπορούν να αφορούν μόνο περίοδο έξι μηνών το πολύ, η οποία προηγείται της ημερομηνίας έναρξης ισχύος του παρόντος κανονισμού. Η επιστροφή μπορεί να κατανεμηθεί χρονικά σε περίοδο δώδεκα μηνών το πολύ, αρχής γενομένης από την ίδια ημερομηνία.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΕΝΕΡΓΕΙΑΣ

Πρόταση κανονισμού του Συμβουλίου για τον καθορισμό των διορθωτικών συντελεστών που εφαρμόζονται από την 1η Ιανουαρίου 2004 στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες.

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

XX-010102-01

3. ΝΟΜΙΚΗ ΒΑΣΗ

Άρθρα 12 και 13 του παραρτήματος Χ του κανονισμού υπηρεσιακής κατάστασης

4. ΔΗΜΟΣΙΟΝΟΜΙΚΗ ΕΠΙΠΤΩΣΗ

4.1 Προσωρινό ποσό πραγματικών δαπανών 125 139 579 EUR

για το 2004 (10 428 298,25 EUR μηνιαίως) (1)

4.2 Εκτίμηση των επιπτώσεων των διορθωτικών

συντελεστών του Ιανουαρίου 2004 + 10 729,56 EUR (2)

4.3 Εκτιμώμενη εξαμηνιαία δαπάνη [(2) x 6] + 64 377,36 EUR

4.4 Επίπτωση σε σχέση με το προσωρινό ποσό

των πραγματικών δαπανών [(2) : (1)] + 0,102888886%

Στις δημοσιονομικές αυτές επιπτώσεις δεν περιλαμβάνονται οι επιπτώσεις που προκύπτουν από τους ενδιάμεσους διορθωτικούς συντελεστές, οι οποίοι καθορίζονται κάθε μήνα από την Επιτροπή.